
L  Ajuntament  vol  aigües  netes 
per  al  proper  estiu  pàg  ^ 

Un  vaixell  semblant  podria  netejar  les  nostres  aigües. 


mmtmmmmmmmmmmmmmmmmHmmmmmm 


E!  bust  és  obra  de  J.  Hernàndez 


XV  ANIVERSARI  DE  L'A.W. 
"RAMÓN  Y  CAJAL" 

Inaugurat  el 
monument  al 
Doctor 

Ramon  y  Cajal 

EL  MASNOU 


ALCALDIA 


Alcalde,  el  poble  és  brut!  em  diuen  molts  convilatans,  i  no  tinc  altre  remei  que  dir  que  tenen  tota  la  raò.  Jo  també 
crec  que  el  poble  és  brut.  Com  a  conseqüència  d'aquest  raonament,  la  Comissió  de  Govern  que  presideixo,  ha  decidit 
duplicar  pràcticament  la  partida  pressupostària  de  la  neteja  viària,  e!  que  representa  2.200  pessetes,  aproximadament, 
per  habitant  i  any. 

Els  que  tenim  la  responsabilitat  d'administrar  els  diners  de!  poble,  de  vegades  ens  costa  prendre  decisions 
d'aquest  tipus,  ja  que  creiem  que  amb  aquests  diners  podríem  fer  moltes  més  coses  si  tots  poséssim  una  mica  més  de 
voluntat  a  mantenir-lo  net,  però  s'han  de  veure  les  voreres  i  les  places  públiques  com  estan  d'excrements  de  gos,  els 
papers  per  terra,  els  contenidors  plens  fora  de  les  hores  de  recollida,  etc.,  etc. 

Què  podem  fer  davant  d'això  ! 


Vosaltres  teniu  la  paraula.  Esperar  que  l'administració  pública  inverteixi  cada  any  més  i  més  diners  no  solucionarà 
el  problema.  Hauríem  de  conscienciar-nos  tots  plegats  que  aquest  és  un  capítol  que  podem  resoldre  sense  grans 
esforços,  començant  pels  nens  fins  a  arribar  als  adults,  com  els  que  porten  els  seus  gossos  pels  carrers  sense  recollir 
l'excrement  que  deixen.  Hem  de  tenir  cura  de  no  treure  les  escombraries  fora  de!  seu  horari  i  no  permetre,  per  exemple, 
que  ningú  més  buidi  el  cendrer  de!  seu  cotxe  al  mig  del  carrer. 

Com  m'agradaria  que  en  poc  temps,  no  hi  hagués  ningú  que  tingués  motius  per  dir-nos  altre  cop  :  Alcalde,  el  poble 

és  brut.  Josep  Azuara 

Alcalde  de!  Masnou 


Ja  estàs 

empadronat  ? 


L'Ajuntament  del  Masnou  ha  iniciat  una 
campanya  per  aconseguir  l'empadronament  de  tota 
la  gent  que  hi  viu.  Estar  empadronat  té  avantatges 
tant  individuals  com  col·lectius. 

Només  estant  empadronat  tindràs  dret  a  exigir 
en  la  població  on  vius.  Tindràs  accés  a  una  plaça 
escolar  a  la  teva  vila  i  podràs  accedir  a  una  casa  de 
protecció  oficial.  Estar  empadronat  et  facilitarà  la 
tramitació  de  documents  i  és  un  requisit  indispen¬ 
sable  per  poder  exercir  el  dret  a  vot.  ' 

Si  estàs  empadronat  a  més,  et  solidaritzes  amb 
els  teus  conciutadans  ja  que  fiscalment,  contri¬ 
bueixes  a  la  vila  on  fas  vida. 


POLICIA 


Atenció  a  l'ITV 

Un  real  decret  del  20  de  novembre  de  1985  regula 
la  Inspecció  Tècnica  de  Vehicles  (ITV).  El  fet  de  no 
passar  la  Inspecció  pot  comportar  una  sanció  de  5000 
pessetes  i  la  retirada  del  carnet  de  conduir. 

Els  vehicles  hauran  de  passar  la  Inspecció  Tècnica 
amb  la  següent  periodicitat. 

Motocicletes: 

Fins  a  5  anys  d'antiguitat .  EXEMPTS 

Més  de  5  anys  d'antiguitat . .  CADA  ANY 

Turismes  particulars: 

Fins  a  5  anys  d'antiguitat .  EXEMPTS 

De  5  a  9  anys  . .  CADA  DOS  ANYS 

De  més  de  9  anys .  CADA  ANY 

En  funció  de  l'antiguitat  començaran  a  passar  les 
Inspeccions  Tècniques  periòdiques  en  els  terminis 
següents: 

Vehicles  matriculats  en  els  anys  Primera  inspecció  abans  de: 

Abansde  1972  .  31-111-1987 

de  1972  a  1974 .  31-XII-1987 

de  1975  a  1976  .  31-XII-1988 

de  1977  a  1980  .  31-XI1-1989 

de  1981a  1983  .  31-XII-1990 

de  1984  al  986  .  31-Xll·1991 

Amb  posterioritat  a  1  986  . . .  5  anys  a  partir 

de  la  seva  matriculació. 

Per  a  una  comprensió  més  fàcil,  per  als  propers  anys 
hauran  de  passar  la  revisió  els  vehicles  amb  les  següents 
matrícules: 

Any  1  988:  del  B-5530-AV  al  B-4360-BZ 
Any  1  989:  del  B-4361  -BZ  al  B-01  70-EM 
Any  1990:  del  B-01  71 -EM  al  B-4251-FZ 

Les  estacions  més  properes  al  Masnou  per  a  les 
Inspeccions  Tècniques  de  Vehicles  són:  Zona  10.  Estació 
Maresme  a  Argentona,  Telf.  799  42  11,  i  Zona  12  E: 
Estació  Barcelonès  a  Badalona,  Telef.  383  57  1  1.  És 
convenient  concertar  l'hora  de  la  revisió  amb  temps 
suficient. 


EL  MASNOU 

Convocatòria  dels  premis  literaris 

GOLETA  I  BERGANTÍ 


Aquest  any. se  celebra  la  X  Convoca¬ 
tòria  dels  premis  literaris  Goleta  i  Bergantí 
de  Poesia  i  Narrativa  Catalana. 


Això  vol  dir  que  al  llarg  d'aquests  10 

anys  hem  promogut  la  nostra  llengua 
arreu  de  Catalunya. 

En  principi,  quan  es  va  crear  aquest 
premi,  la  seva  finalitat  era  aconseguir  un 
concurs  literari  al  Masnou  i  a  nivell 
comarcal,  si  bé  durant  aquest  període  el 
certamen  s  ha  anat  millorant  i  perfeccio¬ 
nant,  gràcies  a  la  gran  participació. 

Els  premis  del  primer  concurs  varen 

ser  de  25.000  ptes.  per  a  la  categoria  C, 

de  10.000  per  la  B  i  per  als  més  petits  un 
lot  de  llibres. 

L'any  1.985,  se  li  va  donar  un  caire 
diferent,  tot  motivat  per  la  participació. 

Es  va  creure  adient  donar  més  categoria 
al  premi  perquè  així  donés  prestigi  a  la 
població,  això  només  es  podia  aconseguir 
augmentant  el  nivell  econòmic,  en  totes 
les  categories,  i  es  passà  de  25.000  ptes. 
a  75.000  per  al  grup  C,  de  10.000  a 
25.000  per  al  grup  B  i  per  als  més  petits, 
grup  A,  un  joc  d'estudi.  Això  va  fer  que  el 
nombre  de  treballs  presentats  sobrepasés  el 
cosa  que  anteriorment  no  s'havia  aconseguit. 

El  Goleta  i  Bergantí  és  conegut  arreu  de  Catalunya  i 
dels  Països  Catalans,  ho  demostra  el  que  ens  arriben 
treballs  de  Barcelona,  Girona,  Lleida,  Tarragona  i  les 
Illes,  a  més  dels  locals  i  Comarcals.  Els  concursants  en 
prosa  normalment  escriuen  sobre  temes  d'actualitat, 
des  de  la  problemàtica  de  l'atur  a  temes  de  guerra 
actuals,  contes,  històries  estranyes  o  de  ciència  ficció,  i 


centenar. 


de  Poesia  i  Narrativa 

sobretot  d'aventures.  Mentre  que  els  con¬ 
cursants  en  Poesia  escriuen  sobre  temes 
de  tipus  amorós,  encara  que  també  n'hi 
ha  que  ho  fan  sobre  fets  actuals,- sobretot 
dins  el  món  de  la  joventut,  també  sobre 
costums  i  tradicions  populars,  com  és 
Nadal,  Festa  Major,  etc. 

Guanyadors  en  les  diferents  convo¬ 
catòries  han  estat  concursants-escriptors 
de  la  nostra  Vila,  de  la  Comarca,  de 

Barcelona  ciutat,  de  Girona,  de  Lleida  i  de 
les  Illes. 

Les  obres  guanyadores  queden 
propietat  de  l'Ajuntament,  per  poder-les 
editar  i  promoure  la  seva  difusió. 

El  premi  pot  quedar  desert,  si  el  jurat 
ho  creu  oportú. 

A  fi  de  promoure  l'interès  a  nivell 
d'EGB  i  BUP,  enguany  hem  augmentat  els 
premis  dels  grups  A  i  B,  deixant  el  C  com 
l'any  passat. 

Els  premis  que  es  lliuraran  en  l'acte 
que  se  celebrarà  en  aquest  Ajuntament  el 
dia  23  d'abril.  Festa  de  Sant  Jordi  a  2/4 
de  8  del  vespre  són  els  següents: 

GRUP  A:  Un  ordinador  i  un  diploma. 

GRUP  B:  40.000  ptes.  en  metàl.lic  i  un  diploma. 

GRUP  C:  1 00.000  ptes.  en  metàl.lic  i  un  diploma. 

tant  en  prosa  com  en  Poesia. 

Amb  motiu  del  X  Aniversari  es  lliurarà 

una  medalla  commemorativa  a  tots  els 

participants. 


Inauguració 

monument 

Ramón  y  Cajal 


3? 


Diumenge  dia  28 

de  febrer  va  ser  inau¬ 
gurat  el  monument  a 
Ramón  y  Cajal,  instal- 

plaça 

mateix  nom,  en  com¬ 
memoració 
aniversari  de  la  funda¬ 
ció  de  l'A.VV.  Ramón 
y  Cajal. 

L'escultura  dedi¬ 
cada  a  l'insigne  metge 
l'ha  realitzada  l'escul¬ 
tor  Joan  Hernàndez 
Casellas,  fill  de  Teià. 


EXPOSICIÓ 


I  ‘€i>tMiUira  aiiiorícaiia 

•M  .Maresiiio 


Fins  al  20  de  Març,  la  Sala  d'Art  del  Museu 
Municipal  del  Masnou  ha  acullit  l'exposició 
l'Aventura  Americana  del  Maresme, 

Aquesta  exposició  s'ha  constituit  amb  aporta¬ 
cions  de  tots  els  museus  i  col·leccions  de  la  comarca 
i  té  l'objectiu  de  reflectir  l'intensitat  del  fet  migratori 
cap  a  Amèrica  els  segles  XVIII  i  XIX. 

Sorprèn  saber  que  una  cinquena  part  dels 
americanos "  en  aquests  anys  procedia  de  la 
nostra  comarca. 

EL  MASNOU 


L'ajuntament  del  Masnou  n'és  l'impulsor 

Alcaldes  de  12  pobles  volen  un  servei  de 
neteja  del  mar  amb  una  nau  especial. 

Deu  alcaldes  del  Maresme  i  dos  del  Barcelo¬ 
nès  varen  acordar,  en  una  reunió  convocada  el 
passat  dia  24  de  Febrer,  endegar  una  comissió 
que  estudiï  la  viabilitat  de  la  contractació  d'un 
vaixell  que  netegi  les  platjes  de  la  costa  entre 
Badalona  i  Arenys  de  Mar. 

La  reunió  es  va  fer  a  iniciativa  de  l'Ajunta¬ 
ment  del  Masnou  que  ha  portat  les  primeres 
negociacions  amb  empreses  interessades  en 
oferir  el  servei. 

Els  alcaldes  reunits,  varen  coincidir  en  la  ne¬ 
cessitat  de  tenir  un  servei  de  neteja  d'aigües 
després  de  l'experiència  dels  estius  passats 
quan  diverses  taques  de  brutícia  deixaven  la 
costa  en  un  estat  desagradable  per  poder-s'hi 
banyar.  L'interès  és  més  gran  si  tenim  en 
compte  que  la  regeneració  efectuada  en  alguns 
trams  de  la  costa  del  Maresme  possibilitaran 
una  gran  afluència  de  banyistes  a  l'estiu. 

Els  alcaldes  presents  a  la  reunió,  varen 
signar  una  carta  on  es  demana  a  la  Direcció  Ge¬ 
neral  de  Ports  i  Costes,  una  subvenció  que  ajudi 
els  municipis  a  sufragar  les  despeses  que  com¬ 
portarà  llogar  un  vaixell  que  ofereixi  el  servei. 

Els  alcaldes  també  varen  creure  oportú  crear 
comissió,  formada  pels  alcaldes  del  Masnou,  Mataró  i  que  els  ajuntaments  paguin  7,8  milions,  i  els  ports,  9,4 

Vilassar  de  Mar,  que  estudiï  més  a  fons  les  ofertes  que  milions.  El  port  del  Masnou  és  el  que  hauria  de  pagar 

es  puguin  presentar.  més  diners,  3,1  milions  ja  que  és  el  que  té  més  amarres. 

L'empresa  Ecolmare  Ibèrica  va  presentar  un  estudi  El  vaixell  Pelikan  està  especialment  concebut  per  a 

dels  costos  que  pot  representar  tenir  un  vaixell  del  ti-  les  tasques  de  neteja  marina.  Actua  per  mitjans  mecà- 

pus  Pelikan  netejant  la  costa  del  Maresme.  Segons  nies,  sense  utilitzar  productes  químics,  havent-se 

aquest  estudi  l'Ajuntament  del  Masnou  hauria  de  pagar  mostrat  molt  eficaç  en  situacions  de  marea  negra, 

610.000  pessetes,  el  de  Mataró  1,5  milions  i  el  de  produïda  per  petroliers. 


ELS  ALCALDES  ES  VAREN  REUNIR  AL  MASNOU 


una 


Cabrera  de  Mar  104.000.  L'Estudi  d'Ecolmare  preveu 


Servei  Municipal 
de  Català 


EL  SERVEI  DE  CATALÀ  D'AQUEST  AJUNTAMENT, 
OFEREIX  GRATUÏTAMENT: 


-  Correcció  i  traducció  de  textos  curts  al  català,  assessorament 
lingüístic,  consultes  per  telèfon,  etc. . . . 

-  Informació  i  matriculació  dels  cursos  de  català  per  a  adults. 

MATERIAL 


-Cartells  i  lèxics  normalitzadors  editats  per  la  Direcció  General  de 
Política  Lingüística. 

Aquests  cartells,  són  a  disposició  de  les  persones  que  creguin  que 
poden  ser  d'interès  per  al  seu  establiment. 


Tenim  els  títols  següents: 

PERRUQUERIA 

MOTOCICLETA 

FERRETERIA 

VERDURES 

BARS 


TERRISSA 

BICICLETA 

VAIXELL 

AVIRAM 

RESTAURANTS 


Aquest  servei  el  podeu  trobar  els  matins,  de  1 0  a  2  de  dilluns  a  dijous  a  la 
Casa  de  Cultura,  carrer  Prat  de  la  Riba,  1  6  -  Tel.  555  66  00 

L'alcalde  no  vol  que 
Renfe  consolidi  la  via 

L'alcalde  del  Masnou,  Josep  Azuara,  ha  manifestat 
la  seva  disconformitat  amb  els  plans  anunciats  per 
Renfe,  segons  els  quals  es  vol  millorar  la  via  de  tren  de 
la  línia  Mataró-Barcelona  amb  una  inversió  de  1.125 
milions  de  pessetes. 

Les  inversions  que  ha  anunciat  Renfe  pretenen  que 
els  trens  que  passin  per  aquest  tram  puguin  circular  a 
160  kilòmetres  per  hora.  L'alcalde  de  la  nostra  vila 
considera  que  amb  aquesta  inversió  es  consolida 
definitivament  el  traçat  actual  de  la  vila  contravenint 
els  desitjós  dels  masnovins  que  preferirien  un  trasllat 
de  la  via,  o  bé  un  soterrament,  tal  com  propugna  un 
projecte  presentat  ara  fa  un  any  per  la  Generalitat. 

Fonts  de  Renfe  han  assegurat  que  s'invertiran 
molts  diners  en  augmentar  la  seguretat.  El  tram  Barce- 
lona-Mataró  es  pensa  tancar  en  tot  el  recorregut  i  s'hi 
construiran  1 1  nous  passos  subterranis. 


EL  MASNOU  ÉS 
DE  TOTS 


EL  MASNOU  ES 
DE  TODOS 


EL  MASNOU 

El  Pla  Parcial  de  Ca  TOrfila 

millora  les  previsions 

del  Pla  General  d'Urbanisme 


En  la  sessió  del  Ple  municipal  del  1  5  de  desembre 
de  1987  va  quedar  inicialment  aprovat  el  Pla  parcial 
de  Ca  rOrfila,  al  sector  d'Ocata.  Aquest  pla  parcial 
comporta  el  desenvolupament  urbà  d'una  finca  que  té 
l'especial  característica  de  ser  zona  especial  de 
protecció  arqueològica.  El  desenvolupament  que  s'ha 
fet  del  Pla  Parcial  de  Ca  l'Orfila  ha  tingut  en  compte 
les  directrius  marcades  pel  Pla  General  d'Ordenació 
urbana  aprovat  l'any  1  985,  essent,  en  molts  aspectes, 
més  respectuós  i  generós  del  que  el  Pla  General 
preveia. 

L'any  1984,  abans  d'aprovar  el  Pla  General,  es  va 
fer  un  estudi  exhaustiu  a  la  finca  de  Ca  l'Orfila  per  de¬ 
terminar  quina  era  la  zona  arqueològica.  Els  Serveis 
d'Arqueologia  del  Departament  de  Cultura  de  la  Gene¬ 
ralitat  varen  delimitar  la  zona  que  havia  de  ser  d'espe¬ 
cial  Protecció  Arqueològica,  on  no  s'hi  pot  construir. 
La  zona  arqueològica  protegida  arriba  a  la  part  sud, 
que  toca  al  carrer  Santiago  Rusinol.  El  Pla  Parcial 
aprovat  no  deixa  construir  en  la  part  que  toca  a 
aquest  carrer,  tot  i  que  la  Generalitat  va  fer  un  informe 
l'any  1  985  dient  que  s'hi  podria  construir. 

Tota  la  part  delimitada  com  d'especial  protecció 
es  convertirà  en  un  Parc  Arqueològic,  que  conformarà 
una  zona  de  verd  públic  de  més  de  6  mil  metres 
quadrats. 

El  desenvolupament  del  Pla  Parcial  en  les  zones 
que  no  estan  afectades  com  a  Reserva  Especial  es 
podrà  edificar  segons  la  normativa  vigent,  amb  la  con¬ 
dició  que  els  treballs  que  afectin  el  subsòl  hauran  de 
ser  controlats  per  un  arqueòleg  proposat  pel  Servei 
d'Arqueologia  per  tal  d'assegurar  la  no  destrucció  de 
les  possibles  restes  arqueològiques  aïllades  no  detec¬ 
tades  actualment. 

El  Pla  Parcial  aprovat,  també  preveu  que  tant  la 
finca  dels  masovers,  coneguda  com  a  Cal  Ros  de  les 
Cabres,  com  la  Finca  dels  senyors  Orfila,  passin  al 
patrimoni  municipal  i  seran  destinades  com  a  equipa¬ 
ments  municipals. 

El  Pla  de  Ca  l'Orfila  té  en  compte  el  desenvolupa¬ 
ment  dels  vials,  que  es  farà  segons  s'ha  dissenyat  en 
el  Pla  General.  Els  carrers  de  l'interior  s'han  fet  a  crite¬ 
ri  del  promotor  seguint  la  normativa  vigent. 

Cal  esmentar,  així  mateix,  que  en  el  Pla  Parcial 
s'ha  rebaixat  el  sostre  edificable  ja  que  el  Pla  General 
preveia  la  construcció  de  70  habitatges,  mentre  que  el 
Pla  Parcial  en  deixa  construir  65,  de  les  quals  9  no  es 
faran  ja  que  la  seva  superfície  passarà  a  l'Ajuntament 
com  a  aprofitament  mig. 

El  Pla  Parcial  de  Ca  l'Orfila  representa  un  desen¬ 
volupament  respectuós  envers  la  històra,  sense  hipo¬ 
tecar  futures  troballes,  i  al  mateix  temps  permet  que 
una  zona  del  casc  urbà  pugui  créixer  d'acord  amb  el 
Pla  General  d'urbanisme. 


QUADRE  COMPARATIU  DE  LES  DETERMI¬ 
NACIONS  DEL  PLA  GENERAL  I  DEL  PLA 
PARCIAL  AL  SECTOR  “ORFILA" 


SEGONS  PLA 
GENERAL  % 

SEGONS  PLA 
PARCIAL  % 

IVl2 

:  Superfície  Vials 

25  % 

35,1  % 

11.655 

:  Verd  Públic 

10% 

1 8  % 

6.019 

Equipaments 

4% 

5,2  % 

1.709  ' 

SOSTRE  EDIFICI 

Màxim 

20.400  m2 

Pla  Parcial 

18.890 

Múm.  màxim 

habitatges: 

70 

65-9-56  ' 

LA  HISTÒRIA 


La  troballa  arqueològica  del  jaciment  de  Cal  Ros  de  les 
Cabres  és  coneguda  des  de  finals  del  passat  segle.  El 
primer  investigador  del  jaciment  va  ser  l'anglès  Thomas 
Morrisson,  que  va  comprar  la  finca.  Morrisson  hi  va  trobar 
un  magnífic  mosaic  i  d'altre  valuós  material.  De  l'any  1  901 
es  té  referència  de  la  troballa  d'un  capitell  d'origen  romà  i 
de  grans  àmfores. 

Les  excavacions  posteriors  han  estat  fetes  per  Serra 
Ràfols  (1  946)  i  per  Galera  (1  959).  L'excavació  promoguda 
conjuntament  pel  Servei  d'Arqueologia  i  el  Museu  Munici¬ 
pal  l'any  1  984  considera  que  no  s'ha  trobat  cap  estructura 
de  casa  romana,  però  que  les  restes  aconseguides  fan 
suposar  la  seva  existència. 


■  ■  ■  ■  Perímetre  del  Pla  ParcíaL 


Zona  de  Protecció  Arqueològica 

EL  MASNOU 


Normes  per  al  bon  ús 
del  Servei  d'Escombraries 


--  J 
:  ■•::■•:§•••••  í- 


L'any  1982  vàrem  fer  l'experiència  de  posar  50 
contenidors  per  a  la  recollida  d'escombraries  per 
facilitar  al  veïnat  un  millor  servei.  En  aquest  moment 
disposem  ja  de  174  contenidors  repartits  per  tota  la 
Vila  i  el  seu  ús  i  demanda  ens  dóna  fe  de  la  seva  utilitat. 

Els  contenidors  es  varen  posar  per  facilitar  la  nete¬ 
ja  i  evitar  que  les  escombraries  quedessin  a  l'abast  dels 
gats  i  gossos  durant  el  temps  que  va  des  del  moment 
que  es  dipositen  al  carrer  fins  que  passa  el  personal  i 
vehicles  a  recollir-les.  L'hora  de  començament  de 
recollida  és  a  les  21  hores.  Com  que  el  temps  de  recolli¬ 
da  oscil·la  entre  5  i  7  hores,  depenent  del  dia  de  la 
setmana  i  de  l'època  de  l'any,  hi  ha  llocs  on  el  temps  de 
permanència  al  carrer  és  més  llarg  que  en  altres. 


■■  ■sv·.vlv  A".  '.v  ■  ■  ‘  !  I  íí-ítïïSH·í !  •íSk·Í-  ! : . 


per  això  editem  un 
calendari  de  recollida 
que  serà  necessari 
que  es  respecti. 

Dono  l'avís  al¬ 
tre  cop  que  l'ajunta¬ 
ment  té  un  servei 
de  recollida  d'es¬ 
tris  i  mobles  vells  i 
que  trucant  al 
tel.  555  09  02  es 

concerta  el  dia,  lloc  i  hora  que  passaran  a  recollir-los,  però 
s'ha  d'evitar  deixar-los  al  carrer  sense  previ  avís. 


La  taxa  d'escombraries  inclou  la  recollida,  la  con¬ 
ducció,  trasllat,  manipulació  i  eliminació  de  les  escom¬ 
braries  domiciliàries.  En  cap  cas  inclou  la  retirada  de 
deixalles  de  jardineria,  fustes,  mobles  vells,  matalassos, 
mobiliari  de  cuines,  etc. 

Per  un  correcte  ús  dels  contenidors  cal,  doncs,  di¬ 
positar  les  escombraries  entre  les  19  i  les  21  hores,  en 
bosses  de  plàstic  ben  tancades,  mai  en  deixalles  soltes, 
s'han  de  dipositar  les  bosses  dintre  dels  contenidors 
als  llocs  on  n'hi  ha  habituals  o  bé  cadascú  al  costat  de 
la  seva  porta.. 

Considerem  que  quan  hi  ha  una  urgència  o  bé  si 
durant  les  hores  que  s'han  de  treure  al  carrer  les  es¬ 
combraries  ens  és  impossible  fer-ho,  llavors  que  es  faci 
ús  dels  contenidors,  però  no  d'una  manera  habitual,  fet 
que  s'està  donant  majoritàriament  ara. 

Recordem  també  que  quan  hi  ha  2  dies  o  més  seguits 
de  festa  no  s'està  mai  aquest  temps  sense  recollida, 


RESUM: 

-Treure  les  escombraries  en  bosses  ben  tancades 
entre  les  1 9  i  21  hores. 

-  Deixar  les  bosses  als  contenidors  o  llocs  habituals. 

-  NO  posar  les  deixalles  sense  bossa. 

-  NO  deixar  mobles  vells,  matalassos,  etc. 

-  NO  enviar  els  nens  petits  a  posar  les  bosses  al  conte¬ 
nidors  si  no  els  poden  obrir. 

-  NO  treure  les  escombraries  a  hores  no  indicades  sinó 
és  el  cas  de  força  major. 

Si  respecteu  aquestes  normes  mantindrem  el  poble 
més  net  i  el  cost  de  la  neteja  serà  més  reduït. 

FEU  ÚS  TAMBÉ  DE  LES  PAPERERES. 


CALENDARI  OFICIAL 
DE  FESTES  1988 

1  de  gener  (Cap  d'Any) 

6  de  gener  (Reis) 

1  d'abril  (Divendres  Sant) 

4  d'abril  (Dilluns  de  Pascua  Florida) 

23  de  maig  (Dilluns  de  Pascua  Granada) 

24  de  juny  (Sant  Joan) 

1  5  d'agost  (L'Assumpció) 

1  2  d'octubre  (Festa  de  la  Hispanitat) 

1  de  novembre  (Tots  Sants) 

5  de  desembre  (La  Immaculada) 

6  de  desembre  (Constitució) 

26  de  desembre  (Sant  Esteve) 

29  i  30  de  juny  (Festes  Locals) 


NOTA 

DE  RECTIFICACIÓ 


CALENDARI  DE  RECOLLIDA 
D'ESCOMBRARIES 

El  Servei  de  recollida  d'Escombraries  es  farà,  tots 
els  dies  de  l'any,  inclosos  festius,  a  partir  del  dia  1  de 
Maig. 

Fins  a  aquest  dia  cal  complir  el  calendari  que 
adjuntem  dels  mesos  de  març  i  abril. 

En  el  número  corresponent  al  mes  de  desembre  de 
1987  del  Butlletí  d'Informació  Municipal  va  aparèixer 
un  peu  de  foto  a  la  Notícia  «Josep  Azuara»  és  el  primer 
president  de  la  Mancomunitat  Intermunicipal  de 
serveis"  on  es  deia  que  hi  havia  els  alcaldes  d'Alella, 
El  Masnou  i  Premià  de  Mar.  Els  alcaldes  de  la  fotografia 
eren  el  de  Teià,  Antoni  López,  el  del  Masnou  i  el  de 
Premià  de  Mar. 


EDITA:  Ajuntament  del  Masnou 

FOTOS:  Quirse 

IMPRIMEIX:  Llop,  arts  gràfiques 
Itàlia,  30  -  El  Masnou 

BENESTAR  SOCIAL 


El  Departament  de  Benestar  Social  de  l'Ajuntament  del 
Masnou  està  elaborant  un  cens  d'aturats.  Aquest  cens  vol  ser 
real  i,  per  tant,  és  imprescindible  la  col·laboració  de  totes  les 
persones  que  estiguin  sense  feina.  Les  llistes  seran  una  eina 
molt  important  per  tal  de  cobrir  les  feines  que  puguin  sorgir 
des  del  municipi. 

L'Ajuntament,  en  alguns  casos,  pot  fer  d'intermediari 
entre  aturats  i  les  empreses  que  s'hi  puguin  dirigir  quan  ne¬ 
cessiten  un  treballador,  principalment  en  la  temporada  d'estiu. 

Les  persones  que  estiguin  aturades  han  de  dirigir-se  a 
l'Ambulatori  del  Masnou,  al  carrer  Sant  Miquel  núm.  125,  al 
Departament  de  l'Assistent  Social  Municipal. 


Treballadores  Familiars 

L'Ajuntament  del  Masnou  ha  contractat  dues  Treballado¬ 
res  Familiars  subvencionades  per  l'Inem.  Les  Treballadores 
Familiars  són  persones  titulades  que  col·laboren  en  unes  ho¬ 
res  puntuals  amb  les  famílies  en  casos  de  malalties  cròniques 
o  transitòries  i  que  els  familiars  o  d'altres  no  poden  atendre  la 
persona  necessitada. 

Les  seves  funcions 

-  Tenir  cura  dels  nens  per  manca  dels  progenitors. 

-Ajudar  administrar  l'economia  domèstica  per  manca  d'algun 
membre  responsable. 

-  Compra  d'aliments  i  assessorament  de  la  dieta. 

-  Suport  a  la  família  en  casos  de  deteriorament  a  través  d'esti¬ 
mulació  i  activació  de  la  dinàmica  familiar. 

-  Procurar  per  la  higiene  del  cos,  afavorint  el  moviment, 
controlant  la  medicació. 

Per  a  l'atenció  i  sol·licitud  del  Servei  de  Treballadores 
Familiars  cal  dirigir-se  també  a  l'Assistent  Social,  ia  qual 
elaborarà  un  informe  sobre  la  necessitat  del  cas. 

Centre  Municipal  d'Educació 
sexual  i  orientació  Familiar 

Fa  7  anys  i  escaig,  que  l'Ajuntament  va  crear  a  la  nostra 
Vila  el  servei  de  planificació  familiar.  Aquest  fou  el  nom  inicial 
d'un  centre,  on  un  equip  professional,  ofereix  bàsicament  in¬ 
formació  sobre  característiques  fisiològiques  i  patològiques 
de  la  sexualitat. 

El  Centre  compta  doncs,  amb  un  metge-ginecòleg  i  una 
infermera  llevadora  que  desenvolupen  una  assistència  primà¬ 
ria  de  control  ginecològic  periòdic,  diagnòstic  precoç  de 
càncer  mamari  i  genital  amb  anàlisis  citològics  i  prevenció  de 
malalties  de  transmissió  sexual. 

Paralel. lament  es  fa  una  tasca  de  promoció  de  la  salut, 
amb  educació  sanitària,  basada  en  el  coneixement  del  cos 
humà,  i  informació  exhaustiva  de  tots  els  mètodes  anticon¬ 
ceptius  per  tal  de  decidir  el  més  adient  en  cada  cas  particular. 

Tantmateix  també  s'informa  sobre  avortaments  i  es  dóna 
assistència  post. avortament  quan  es  requereix. 

Si  és  necessari,  es  deriva  els  pacients  a  altres  institucions 
per  tal  de  resoldre  definitivament  tots  els  casos. 

En  el  darrer  any,  i  recollint  les  suggerències  de  diverses 
usuàries,  l'equip  es  va  ampliar  amb  la  incorporació  d'un  psicò- 
leg-sexual,  el  qual  participa  activament  en  la  tasca  d'educació 
sexual  especialment  pel  que  fa  a  la  gent  jove,  alhora  que 
descarta  o  detecta  anomalies  del  comportament  sexual  que 
poden  generar  patologia  orgànica  o  psíquica. 

Quan  el  cas  ho  requereix,  s'inicia  per  part  d'aquest  profes¬ 
sional,  una  teràpia  psicològica  continuada  fins  que  s'ha  resolt  el 
problema. 

L'acollida  del  centre  per  part  de  la  nostra  població  ha 
estat  realment  bona  i  l'opinió  general  coincideix  amb  la  neces¬ 
sitat  del  seu  funcionament,  encara  que  amb  el  compromís 
constant  del  seu  millorament. 

Avui,  volem  oferir  aquest  servei  a  totes  aquelles  persones 
que  encara  no  el  coneixen,  recordant  que  és  totalment  gratuït 
i  que  pretén  exclusivament  ser  una  eina  útil  per  a  tothom. 


Oficina 
Municipal 
d'Informació 
al  Consumidor 

El  Masnou 


Inspecció  de  bars 
i  restaurants 


L'Oficina  Municipal  d'Informació  al  Consumidor,  mitjan¬ 
çant  la  tasca  desenvolupada  per  l'inspector  local  de 
consum,  amb  la  col·laboració  de  personal  tècnic  del 
Departament  de  Comerç  i  Consum  de  la  Generalitat  i 
del  Veterinari  Titular,  ha  finalitzat  la  primera  fase  de  la 
campanya  de  control  de  menjadors  col·lectius,  bars, 
restaurants,  menjadors  escolars  i  residències  geriàtri¬ 
ques. 

Els  objectius  d'aquesta  campanya  són,  principalment, 
conèixer  la  situació  real  d'aquests  establiments,  és  a 
dir,  el  grau  de  compliment  de  la  normativa  vigent,  man¬ 
cances  en  quant  a  les  instal·lacions,  actituds  i  formació 
del  personal,  qualitat  dels  productes  utilitzats  en  la 
preparació  dels  aliments  etc. 

En  segon  lloc  donar  suport  tècnic  basat  en  la 
informació  a  totes  aquelles  persones  implicades  directa 
i  indirectament  en  el  funcionament  dels  establiments 
mencionats. 

Per  aquest  motiu,  una  primera  inspecció 
s'acompanya  d'unes  explicacions  i  orientacions  que 
ajudin  al  bon  funcionament  de  l'establiment,  informant 
tot  seguit  de  les  gestions  que  en  el  seu  cas,  s'han  de 
seguir  per  tal  de  resoldre  definitivament  qualsevol  man¬ 
cança.  En  una  visita  posterior  es  comprova,  si  tots  els 
problemes  han  estat  solucionats,  i  si  no  és  així,  quina  és 
la  raó.  Finalment  i  si  la  importància  de  la  falta  ho  reque¬ 
reix,  s'arriba  a  aixecar  acta  d'inspecció  per  seguir 
l'expedient  sancionador  que  calgui. 

Dit  això  volem  donar  a  conèixer  a  la  població 
consumidora  del  nostre  poble  les  conclusions  i  dades 
d'interès  d'aquesta  campanya. 

Dels  70  establiments  enregistrats,  només  en  13 
(18,5%),  les  condicions  higièniques  de  les  cuines  eren 
molt  deficitàries,  en  15  (21,4%),  !a  construcció  de 
parets  i  sostres  no  eran  adients,  i  en  un  sol  cas  no  hi 
havia  ventilació. 

En  quant  a  les  condicions  d'emmagatzematge  dels 
aliments,  en  13  establiments  (18,5%)  no  eren 
correctes. 

Cal  ressaltar  que  33  dels  establiments  (47,1%)  no 
disposaven  de  fulls  de  reclamacions. 

En  4  llocs  (5,7%),  es  venien  begudes  alcohòliques  a 
doll,  i  en  3  casos  (4,2%),  l'origen  dels  productes  utilit¬ 
zats  no  estava  acreditat. 

En  28  establiments  (40%),  els  serveis  públics  no 
reunien  les  condicions  higièniques  pertinents. 

Gairebé  en  tots  els  establiments,  encara  hi  havia  al¬ 
gun  empleat  que  no  tenia  el  Carnet  de  Manipulador 
d'Aliments. 

'  Pensem  que  aquesta  tasca  constructiva  iniciada  avui, 
tindrà  els  resultats  en  un  futur  no  gaire  llunyà  i  tots, 
comerciants,  i  consumidors  gaudirem  aleshores  d'unes 
millors  condicions  higiènico-alimentàries  que  tantes 
vegades  envegem  d'altres  països  europeus. 

NECROLÒGIQUES 


MES  DE  DESEMBRE  DEL  1987 

Josep  Fio  Pagés 
Antonio  Calderé  Botifull 
Rosario  Castro  Megia 
Josep  Sarna  Sala 
Pedro  Martínez  Martínez 
Jaime  Fandos  Muns 
Josep  Baqué  Cerdà 
Josep  M.®  Rodríguez  García 

MES  DE  GENER  DEL  1988 

Felisa  Moruno  Acosta 
Antonio  Jiménez  Jordan 
Francisca  Botey  Sabatés 
Salvadora  Botey  Sabatés 
M.^  Victoria  Robert  de  Rocamora 
Dolors  Casasas  Serra 
Concepción  Sànchez  Sànchez 
José  M.  Muntané  Noila 
Regino  Vives  Izquierdo 
Miguel  López  Vilato 
Asunción  Baneras  Berenguer 
Antonio  Fernàndez  Collados 
Maria  Lanuza  Ferrer 
Encarnación  Moreno  Martínez 


REGULARITZACIÓ  DE  NÍNXOLS 

S'informa  al  públic  en  general,  i  als  titulars  de 
nínxols  de  lloguer  en  particular,  d'aquest  Municipi, 
que  properament  es  procedirà  a  decretar  la  regu¬ 
larització  de  la  seva  actualització. 


ESPORT  ESCOLAR 

RESULTATS 

FUTBOL  SALA 
Benjamí 

Lluís  Millet  -  Mixt  Ocata  1  -2 

Fabra  A  -  Marinada  1  -2 

Cim  de  Teià  C  -  CD  Masnou  susp. 

Immaculada  1  3  -  Ferrer  i  Guàrdia  7-1 

Alevins 

Mixt  Ocata  B  -  Assís  4-2 
Cim  de  Teià  -  Lluís  Millet  susp. 

Fabra  Alella  -  Ferrer  í  Guàrdia  3-5 
Immaculada  -  Rosa  Sensat  4-7 

Infantil 

Assís  B  -  CF  Sala  Masnou  susp. 

Verge  del  Pilar  -  Mixt  Ocata  0-1  2 
Fabra  Alella  -  Ferrer  i  Guàrdia  1-12 
Mallorquines  Montgat  -  Rosa  Sensat  susp. 

BÀSKET 
Inf.  Masculí 

Immaculada  Masnou  -  Lluís  Millet  0-2 
B.  Alella  B  -  CB  Masnou  A  22-81 

Benjamí  Femení 

Immaculada  -  Verge  del  Pilar  0-2 
Sagrada  Família  -  La  Lió  20-1 

Afeví  Femení 

Franciscans  Vilassar  -  Sagrada  Família  susp. 

Cim  Teià  A  -  Lluís  Millet  52-26 

Infantil  Femení 

Sagrada  Família  -  Franciscans  susp. 

Lluís  Millet  -  CB  Masnou  susp. 


Guia  Telefònica 


Serveis  públics  generals 

Ajuntament  (oficines)  .  555  06  00 

Serveis  de  Manteniment .  555  09  02 

Escombraries  i  neteja  de  carrers .  555  37  22 

Plaça  Mercat  .  555  10  35 

Correus  i  Telègrafs . 555  09  96 

Notaries  .  555  13  22 

Serveis  d'aigües  .  555  13  07 

FECSA .  555  31  00 

»  555  35  16 

Hidroelèctrica  .  751  03  05 

Catalana  de  Gas  .  310  63  04 

Telefònica  .  798  07  00 

Oficina  Mun.  del  Consumidor  .  555  10  35 

Jutjat  de  Pau  .  555  07  13 

Serveis  Mortuoris .  555  09  61 

Urgències 

Ambulàncies  . .  555  21  21 

Centre  d'Urgències  S.S .  555  70  61 

Lloc  de  socors . .  .  555  1  8  20 

Policia  Municipal  . .  092  i  555  22  44 

Guàrdia  Civil  .  555  02  53 

Bombers  de  Badalona .  380  00  80 

Taxis  .  555  03  1  8 


Horari  de  visites  de  LEquip  de  Govern  de 
l'Ajuntament  del  Masnou 

Governació  i  Serveis  Municipals: 

Sr.  Marià  Aran 
Dijous  de  1 9  a  20  hores 

Cultura,  Ensenyament  i  Joventut: 

Sra.  Anna  M.^  Mora 

Dimecres  i  Divendres  de  1  2  a  1 4  hores 

Hisenda: 

Sr.  Josep  Puig 

Dilluns,  Dimecres  i  Divendres  de  10  a  12  hores 

Obres  i  Urbanisme: 

Sr.  Pere  Rossell 

Dilluns  i  Dimecres  de  1  0  a  1  2  hores 

Esports: 

Sr.  Xavier  Pagès 

Dilluns,  Dimarts  i  Dijous  de  19'30  a  20  hores 

Serveis  Socials: 

Srta.  Assumpta  Vilar 
Dimarts  d'1  1  a  1  2  hores 

Sanitat  i  Benestar  Social: 

Srta.  Núria  Toran 
Dimarts  de  1  8  a  20  hores 

’i 

Obres  Municipals: 

Sr.  Manuel  Martínez 

Dilluns  i  Dimecres  de  1 0  a  1  2  hores 

Per  demanar  una  entrevista  s'ha  de  concretar 
hora  amb  antelació,  trucant  al  telèfon:  555  06  00.. 


